सादगी का वादा कर गाड़ी-बंगले ले लिए, खो दिया विश्वास : अरविंद केजरीवाल पर अन्ना हजारे का तंज  
अन्ना ने कहा है कि पार्टी की कथनी और करनी में फर्क है.
एमसीडी में आप की हार का मुझे दुख हुआ है- अन्‍ना हजारे
अऱविंद केजरीवाल अन्ना आंदोलन के जरिए ही उभरे थे.
समाजसेवी अन्ना हजारे ने दिल्ली एमसीडी चुनावों में आम आदमी पार्टी की हार को लेकर अरविंद केजरीवाल पर निशाना साधा है. अन्ना ने कहा है कि पार्टी की कथनी और करनी में फर्क है, जिसके कारण हार हुई. आप से लोगों का भरोसा टूटा है. सादगी का वादा करके गाड़ी-बंगले ले लिए. एमसीडी में आप की हार का मुझे दुख हुआ है. दरअसल, अऱविंद केजरीवाल अन्ना आंदोलन के जरिए ही उभरे थे.  वहीं आम आदमी पार्टी के नेता मनीष सिसोदिया ने हार का ठिकरा ईवीएम (EVM) पर फोड़ा है. उन्होंने ट्वीट में आरोप लगाया, बीजेपी ने वर्ष 2009 का चुनाव हारने के बाद पांच साल तक ईवीएम पर रिसर्च कर महारत हासिल की और आज उसी रिसर्च और महारत के दम पर चुनाव जीत रही है. मनीष सिसोदिया के ट्वीट के मुताबिक, "ईवीएम टैम्परिंग देश के लोकतंत्र की ऐसी कड़वी सच्चाई है, जिसका शुरू में मज़ाक उड़ सकता है, लेकिन मज़ाक के डर से हम सच बोलना नहीं छोड़ सकते..." 
उधर, आम आदमी पार्टी के नेता गोपाल राय ने कहा है कि यह मोदी लहर नहीं, ईवीएम लहर है. आप नेता आशुतोष ने भी गोपाल राय के ही सुर में सुर मिलाते आप की हार का ठीकरा ईवीएम पर ही फोड़ा. आप से ही जुड़े नगेंद्र शर्मा ने बीजेपी पर तंज कसते हुए ट्वीट कर कहा कि पिछले एक दशक से दिल्‍ली की गलियों की बिना सफाई किए ही जीत हासिल की. आखिर ऐसा हो भी क्‍यों न, जब मशीन (ईवीएम) आपके साथ हो तो आपकी इच्‍छा का कोई मतलब नहीं रह जाता. हालांकि इस बीच हार के कारणों पर मंथन के लिए आप नेता मुख्‍यमंत्री अरविंद केजरीवाल के घर एकत्र हुए हैं.
     

उधर, आम आदमी पार्टी के नेता गोपाल राय ने कहा है कि यह मोदी लहर नहीं, ईवीएम लहर है. आप नेता आशुतोष ने भी गोपाल राय के ही सुर में सुर मिलाते आप की हार का ठीकरा ईवीएम पर ही फोड़ा. आप से ही जुड़े नगेंद्र शर्मा ने बीजेपी पर तंज कसते हुए ट्वीट कर कहा कि पिछले एक दशक से दिल्‍ली की गलियों की बिना सफाई किए ही जीत हासिल की. आखिर ऐसा हो भी क्‍यों न, जब मशीन (ईवीएम) आपके साथ हो तो आपकी इच्‍छा का कोई मतलब नहीं रह जाता. हालांकि इस बीच हार के कारणों पर मंथन के लिए आप नेता मुख्‍यमंत्री अरविंद केजरीवाल के घर एकत्र हुए हैं.